open-index/open-wikipedia-markdown huggingface dataset:
Brynolf Blomqvist

**Johan Brynolf Blomqvist** (4. maaliskuuta 1855 Viapori– 31. tammikuuta 1921 Viipuri) oli suomalainen arkkitehti. 

## Henkilöhistoria ja ammattiura
Blomqvistin vanhemmat olivat ylikonstaapeli Johan Blomqvist (Blomkvist) ja Gustafva Henrietta Ekström ja puoliso vuodesta 1903 Maria Lovisa Mustonen. P perheeseen syntyi kaksi tytärtä ja poika. Alemman alkeiskoulun käytyään Blomqvist meni Teknilliseen reaalikouluun ja valmistui Polyteknilliseksi opistoksi muuttuneesta oppilaitoksesta arkkitehdiksi 1878, pääopettajanaan Frans Sjöström. Valmistuttuaan hän työskenteli neljä vuotta Sjöströmin arkkitehtitoimistossa. Sitten hän siirtyi Theodor Höijern toimistoon ja teki itsenäisestikin suunnittelutöitä Helsingissä, kunnes hakeutui Viipuriin. Blomqvist vaikutti pitkään Viipurissa, jossa hän toimi kaupunginarkkitehtina 25 vuotta kesäkuusta 1887 Fredrik August Odenwallin jälkeen.  Blomqvist suunnitteli muun muassa Viipurin vanhan raatihuoneen muutostyön museokäyttöön Hän oli myös vuonna 1890 yksi Viipurin Taiteenystävien perustajajäsenistä ja toimi opettajana Viipurin taiteenystäväin piirustuskoulussa. Blomqvistia seurasi Viipurin kaupunginarkkitehtina vuonna 1912 Paavo Uotila.

Blomqvistin suunnittelemia rakennuksia on kuitenkin myös muualla Suomessa. Yhtenä merkittävimmistä Blomqvistin piirtämistä rakennuksista voidaan pitää Helsingin Katajanokalla olevaa ns. Dementjeffin kivitaloa. Uspenskin katedraalin vieressä sijaitseva nelikerroksinen rakennus valmistui vuonna 1885 ja sen rakennutti venäläissyntyinen kauppias Grigori Dementjeff. Kyseessä oli Helsingin ensimmäinen asuintalo, jossa oli sähkövalaistus. Rakennuksen historiasta on julkaistu kirja vuonna 1990. Blomqvistin suunnittelema Käppärän hautausmaan kappelin Poriissa on puolestaan yksi Suomen ensimmäisistä siunauskappeleista.

## Blomqvistin suunnittelemia rakennuksia
* Dementjeffin kivitalo, Helsinki (1885), samoin kuin Tschernascheffin kivitalo
* Espilän ravintola Viipurissa (1890 ja 1908) sekä Espilän vanha soittolava
* Viipurin kaupunginsairaalan rakennukset (1890, 1899, 1903)
* Raittiusravintola ja myöhempi kirjasto ja työväenopisto Viipurissa (1890)
* Käppärän hautausmaan pieni kappeli, Pori (1892)
* Viipurin mielisairaala (1894)
* Asuinrakennus Viipurin Profeetta Elian kirkon yhteydessä (1896)
* Viipurin WPK:n talo (1896)
* Viipurin synnytyslaitos (1899)
* Viipurin tulli- ja pakkahuone (1908) 
* Viipurin vanha raatihuone (muutostyö museoksi, 1899)
* Repolan kansakoulu Viipurissa (1899)
* Frankenhauserin, R. Golinin ja Buttenhoffin (1898) kivitalot Viipurissa
* Viipurin pääpaloasema (1905)
* Viipurin 2. poliisipiirin konttori (1906)
* Kansakoulut Viipurin Pantsarlahdessa ja Karjalassa (1908)
* Kiialan kartanon päärakennus Porvoossa (muutostyö)
* Kauppaneuvos Antti Ahlströmin kivitalo Porissa

## Lähteet
Jesús Guridi

**Jesús Guridi** (25. syyskuuta 1886 Vitoria-Gasteiz – 7. huhtikuuta 1961 Madrid) oli espanjalainen säveltäjä. Hän syntyi musiikilliseen perheeseen. Hän muutti 14-vuotiaana Pariisiin ja aloitti opinnot Schola Cantorumissa. Häntä opetti siellä sävellyksessä Vincent d'Indy. Guridi opiskeli lisäksi pianonsoittoa ja esiintyikin pianistina. Palattuaan Bilbaoon hän toimi urkurina kirkoissa, opetti urkujensoittoa ja johti useita musiikkikokoonpanoja. Guridi tuli tunnetuksi improvisointitaidoistaan.

Guridin teoksiin lukeutuvat *As cantan los chicos* (1915) orkesterille ja kuorolle, oopperat *Mirentxu* (1915) ja *Amaya* (1910–20), zarzuela *El Casero* (1926), *Diez melodas vascas* (1941), *Sinfonia pirenica* (1946) sekä *Homenaje a Walt Disney* (1956) pianolle ja orkesterille. Guridi sävelsi paljon urkumusiikkia ja toimi myös elokuvasäveltäjänä. Hän oli Madridin konservatorion urkujensoiton professori ja nousi konservatorion johtoon vuonna 1956.

Guridi sävelsi monia baskinkielisiä teoksia, mutta baskin huono kansainvälinen tunnettavuus on vaikeuttanut niiden tulemista tutummiksi ulkomailla. Guridi ehti eläessään nousta lähes kansallissäveltäjän asemaan baskien keskuudessa. Vitoria-Gasteizissa toimiva musiikkioppilaitos on nimetty säveltäjän mukaan Jesús Guridi -konservatorioksi.

## Lähteet
Ronald Philippe Bär

**Ronald Philippe Bär** (29. heinäkuuta 1928 Manado – 8. maaliskuuta 2025 Teteringen) oli alankomaalainen roomalaiskatolinen piispa. Hän liittyi benediktiineihin 29. joulukuuta 1955 ja sai pappisvihkimyksen 26. heinäkuuta 1959. Hänet nimitettiin Rotterdamin vihkipiispaksi sekä Legeksen titulaaripiispaksi 15. tammikuuta 1982. Piispaksi konsekroinnin suoritti 20. maaliskuuta Adrianus Johannes Simonis, jota avustivat Martien Antoon Jansen ja Theodorus Henricus Johannes Zwartkruis.

22. marraskuuta 1982 Bär sai nimityksen Alankomaiden sotilaspiispaksi ja 19. lokakuuta 1983 tämän lisäksi Rotterdamin piispaksi. Hän erosi molemmista viroista 13. maaliskuuta 1993.

Bär syntyi protestanttiperheeseen, mutta kääntyi sittemmin katolilaiseksi. Hän esitti teologina progressiivisia näkemyksiä ja kyseenalaisti muun muassa selibaattivaatimuksen.

Toimiessaan Rotterdamin piispana Bär kertoi kardinaali Adrianus Johannes Simonikselle papista, joka hyväksikäytti alaikäisiä. Simonis järjesti kyseiselle papille siirron uusiin tehtäviin sillä seurauksella, että tämä jatkoi hyväksikäyttöä.

## Lähteet
Adrianus Herman van Luyn

**Adrianus Herman van Luyn** (s. 10. elokuuta 1935 Groningen) on alankomaalainen roomalaiskatolinen piispa. Hänet vihki salesiaanien papiksi Giuseppe Beltrami 9. helmikuuta 1964. Hänet nimitettiin Rotterdamin hiippakunnan johtoon 27. marraskuuta 1993, ja piispaksi konsekroinnin suoritti 12. helmikuuta 1994 Adrianus Johannes Simonis, jota avustivat Hubertus Cornelis Antonius Ernst ja Tarcisio Bertone.

Van Luyn jäi eläkkeelle 14. tammikuuta 2011.

## Lähteet
Cecilia Blomqvist

**Cecilia Blomqvist** eli **Sisar Cecilia** (8. syyskuuta 1845 Pori – 7. joulukuuta 1910 Helsinki) oli suomalainen diakonissa. Häntä pidetään Aurora Karamzinin ja Mathilda Wreden ohella yhtenä suomalaisen sosiaalityön uranuurtajana. Blomqvist oli ensimmäinen seurakunnissa työskennellyt diakonissa ja käynnisti vielä nykyäänkin jatkuvan Helsingin Kaupunkilähetyksen toiminnan.  

## Lapsuus ja nuoruus
Cecilia Blomqvist syntyi syyskuussa 1845 varakkaan porilaisen merikapteenin perheeseen. Hänen äitinsä kuoli jo Cecilian ollessa pieni. Merikapteeni Blomqvistin toinen vaimo puolestaan kuoli synnytykseen, ja niin Cecilia jäi huolehtimaan kahdeksan vuotta nuoremmasta sisarpuolestaan, vaikka hänen isänsä meni naimisiin vielä kolmannen kerran. 16-vuotiaana Cecilia oli mukana isänsä aluksen Välimerelle ulottuneella, pitkällä purjehduksella. 

Kun kolme Cecilian sukulaislasta oli kuollut kurkkumätään, hän päätti ryhtyä auttamaan muita ihmisiä. Cecilia liittyi Porin Rouvasväenyhdistykseen, joka oli keskittynyt auttamaan vähäosaisia naisia ja lapsia. Hän piti köyhille lapsille pyhäkoulua ja opetti heille muun muassa vaatteiden korjausta. 1860-luvun suurien nälkävuosien aikana Cecilia hoiti sairaita ja yritti hankkia orpolapsille koteja. Hän huolehti myös syöpään sairastuneesta isästään tämän kuolemaan asti.

## Työ diakonissana
Isänsä kuoltua Celicia Blomqvist aloitti vuonna 1873 28-vuotiaana opinnot Helsingin Diakonissalaitoksessa. Neljän vuoden kuluttua hänet vihittiin diakonissaksi. Blomqvistista olisi haluttu samalla tehdä myös koko laitoksen johtaja, mutta hän kieltäytyi ottamasta tehtävää vastaan yksin. Niinpä Blomqvistin lisäksi nimitettiin kaksi muuta johtajaa, joilla jokaisella oli oma vastuualueensa. Vuonna 1879 Blomqvist aloitti työskentelyn Raumalla, Suomen ensimmäisenä seurakunnan palkkaamana diakonissana. Neljä vuotta myöhemmin Blomqvistille annettiin tehtäväksi käynnistää Helsingin Kaupunkilähetyksen toiminta. Yhdistyksen toimitilat perustettiin Punavuoren kaupunginosaan, josta käsin Blomqvist vieraili apua tarvitsevien luona. Hän aloitti myös nykyäänkin jatkuvan kodittomille ja muille vähäosaisille suunnatun jouluruokailun järjestämisen. Blomqvist valittiin ensimmäisenä naisena Suomessa kunnalliseen Vaivaishoitohallitukseen vuonna 1889, välittömästi naisten valinnan mahdollistaneen lakimuutoksen jälkeen.

## Viimeiset vuodet
Vuonna 1895 Blomqvist siirtyi Helsingistä Turun kaupunkilähetyksen diakonissaksi. Vuosisadan vaihteessa hän aloitti Helsingin Sörnäisiin perustetun valtion väliaikaisen leprasairaalan johtajana ja jatkoi tehtävässä, kun sairaala siirrettiin Orivedelle. Cecilia Blomqvist jäi eläkkeelle vuonna 1910 ja kuoli perheettömänä saman vuoden joulukuussa 65-vuotiaana.

## Lähteet

## Kirjallisuutta
* Hurskainen, Eeva: *Sisar Cecilia – hyvä ihminen*. Helsinki: Kirjapaja, 2006. .
Morris CS9

**Morris CS9/Light Armoured Car** oli Morrisin Yhdistyneen kuningaskunnan asevoimille valmistama kevyt panssariauto, joka oli palveluksessa toisessa maailmansodassa.

Ajoneuvo perustui siviilikäyttöön valmistettuun Morris C9 4 x 2 15 cwt kuorma-auton alustalle, jolle kasattiin niitattu kahdenhengen avoimella tornilla varustettu kori. Aseistuksena oli joko Boys-panssarintorjuntakivääri ja Bren-pikakivääri tai Vickers-konekivääri. Autot oli varustettu radiolaitteella No. 19.

Prototyyppi testattiin 1936, minkä jälkeen tilausta täydennettiin 99 panssariautolla. Tilauksen toimitukset päättyivät vuonna 1938. Ranskan taisteluihin osallistui kolmekymmentäkahdeksan 12th Royal Lancers rykmenttiin sijoitettua autoa, jotka joko tuhoutuivat taisteluissa tai hylättiin vetäydyttäessä. Lisäksi 30 ajoneuvoa palveli 11th Hussars rykmentissä Pohjois-Afrikassa, jossa todettiin ajoneuvojen hyvät ajo-ominaisuudet aavikkorenkailla pehmeässä hiekassa. Suoja ja aseistus todettiin kuitenkin liian heikoiksi ja ajoneuvot poistettiin palveluksesta sotatoimien aikana.
Nick Jr.

**Nick Jr** on yhdysvaltalainen lastenohjelmia esittävä kanava. Nick Jr. poikkeaa sisarkanavastaan Nickelodeonista niin, että Nick Jr. tarjoaa alle kouluikäisille ohjelmia, ja Nickelodeon lapsista nuoriin. 

Suomessa Nick Jr. on maksullinen kanava. Vuosina 2007–2013 Nick Jr:n osuudet esitettiin Suomessa Nickelodeon -kanavalla. Nickelodeon -kanava lopetettiin Suomessa vähäisen suomenkielisen version syystä, jolloin Nick Jr. sai oman kanavapaikan. Nickelodeon kuitenkin jatkaa jakelunsa satelliittina.

## Nickelodeonin ohjelmistoa
Suomessa esitettävät ohjelmat.

* Seikkailija Dora
* Matkaan, Diego!
* Umizoomi
* Auttajat
* Ni Hao, Kai-Lan
* Olive strutsi
* Bubble Guppies
* Blaze ja monsterikoneet
* Tickety Toc
* Max ja Meeri
* Janin ja Vuokon pieni valtakunta
* Pikku Bill
* Pipsa Possu
* Louie
* Lilli ja kukkaisystävät
* Antti piirtää
*Dora ja ystävät

## Lähteet
* http://www.dna.fi/DNAOy/media/asiakastiedotteet/Sivut/Nickelodeon%20muuttui%20Nick%20Jr.%20-kanavaksi.aspx 
### Viitteet

## Aiheesta muualla
* Nick Jr. Suomi
Sam Trickett

**Samuel ”Sam” Trickett** (s. 2. heinäkuuta 1986 East Retford) on brittiläinen pokeriammattilainen, jonka pokeriturnausansiot ovat kaikkien aikojen toiseksi suurimmat. 

Trickett on pokeriurallaan voittanut viidessä turnauksessa yli miljoona dollaria:
* 2011 Aussie Millions Poker Championship A$ 100,000 No Limit Hold'em: voitto, 1&nbsp;525&nbsp;000 Australian dollaria (1&nbsp;508&nbsp;258 USD)
* 2011 Aussie Millions Poker Championship A$ 250,000 Super High Roller No Limit Hold'em: toinen, 1&nbsp;400&nbsp;000 AUD (1&nbsp;384&nbsp;631 USD)
* 2011 Partouche Poker Tour - Main Event € 8,500 No Limit Hold'em - Main Event: voitto, miljoona euroa (1&nbsp;364&nbsp;666 USD)
* 2012 WSOP $ 1,000,000 The Big One for One Drop (Event #55): toinen, 10&nbsp;112&nbsp;001 USD
* 2013 Aussie Millions Poker Championship A$ 250,000 No Limit Hold'em - $250,000 Challenge: voitto, 2&nbsp;000&nbsp;000 AUD (2&nbsp;111&nbsp;397 USD)

Vuoden 2012 WSOP:n The Big One for One Drop -hyväntekeväisyysturnauksen voitti Antonio Esfandiari, joka on Trickettin edellä kaikkien aikojen turnausansiolistalla.

Ennen pokeriuraansa Trickett oli ammattijalkapalloilija, mutta hän joutui päättämään uransa polvivammaan. Hän alkoi pelata pokeria vuonna 2005. 

## Lähteet

## Aiheesta muualla
* Virallinen nettisivu
* Sam Trickett Twitterissä
* Sam Trickettin viralliset Facebook-sivut
*
Sauvasimput

**Sauvasimput** (Plectrogeniidae tai Plectrogenidae) on ahvenkaloihin kuuluva heimo. Heimon lajeja tavataan syvistä vesistä Intian valtamerestä ja Tyynestämerestä.

## Lajit ja anatomia
Sauvasimppujen heimoon kuuluu 1 suku ja 2 lajia. Lajit ovat sauvasimppu (*Plectrogenium nanum*) ja pikkusauvasimppu (*P. barsukovi*). Heimon asemasta on epäselvyyttä ja toisinaan se luokitellaan kuuluvaksi simppuihin (*Cottidae*) tai korusimppuihin (*Sebastidae*). Sauvasimppulajit ovat pinehköjä kaloja, jotka saavuttavat suurimmillaan noin 7 cm:n pituuden. Ruumiinrakenteeltaan ne ovat pitkänomaisia kaloja. Pää on litteähkö ja piikikäs, piikikkäitä selkäeviä on 2 ja selkä- rinta- ja peräevissä on myrkkyrauhanen.

## Levinneisyys
Sauvasimppujen levinneisyys ulottuu läntiseltä Intian valtamereltä Tyynenmeren keskiosiin. Ne elävät mannerjalustoilla noin 270&ndash;600 metrin syvyydessä.

## Lähteet
Kaj Kekki

**Kaj Kekki** (s. 8. helmikuuta 1963 Helsinki) on suomalainen käsipallovalmentaja. Pitkä valmennusura alkoi vuonna 1985 peliuran päätyttyä loukkaantumiseen. Aluksi hän toimi HIFK:n juniorijoukkueen valmentajana. Hän toimi valmentajana Norjassa ja suoritti Suomessa Kansallisen Valmentajatutkinnon (nykyinen ammattivalmentajatutkinto) 1990-luvun alussa sekä Solvallan Urheiluopiston liikunnanohjaajalinjan. Lisäksi hän kävi lajikouluja Suomessa, Jugoslaviassa, Romaniassa, Norjassa, Ruotsissa ja Itävallassa. Eri tason maajoukkueita hän on valmentanut yli 200 maaottelussa.

### Valmennusura seurajoukkueissa

* 1986 HIFK A-nuoret
* 1987–1988 Åkrehamn IL (NOR).
* 1988–1989 Glassverket IF (naiset) (NOR)
* 1989–1991 Helsingfors IFK
* 1989–1993 Kiffen (N)
* 1992-1993 Kiffen (M kevätkausi)
* 1993–1996 BK-46
* 1996–1997 Helsingfors IFK (N)
* 1997–1999 Grankulla IFK
* 2000–2001 Grankulla IFK
* 2001–2002 Helsinki Giants
* 2004–2007 Sjundeå IF
* 2011–2012 Sjundeå IF
* 2012– 2016 Riihimäen Cocks,

### Valmennusura maajoukkueissa

* 1990–1992 ja 2003–2013 eri nuorten maajoukkueita
* 1993–1998 ja 2015–2019 Suomen miesten maajoukkue

### Saavutukset
* 12 Suomen mestaruutta, 4 hopeaa ja 3 pronssia
* 8 Suomen Cupin voittoa ja 3 hävittyä cupfinaalia
* Voittanut viiden eri seuran (Kiffen, BK-46, Grankulla IFK , Sjundeå IF ja Riihimäen Cocks) kanssa tuplamestaruuden eli cupin ja sarjan samana vuonna
* Kakkosdivisioonan voitto 2002
* Baltian Liigan kulta 2016, hopea 2013, 2015 ja pronssi 2014
* Ensimmäinen valmentaja, joka vei Suomen käsipallomaajoukkueen arvokisoihin: 18-vuotiaiden EM-lopputurnaukseen 2008 ja 20-vuotiaiden EM-lopputurnaukseen 2010
* IHF World Challenge Trophy voittaja 21-vuotiaiden maajoukkueen kanssa 2011

## Lähteet
Jurassic Park (elokuvasarja)

**Jurassic Park** on yhdysvaltalainen elokuvasarja, joka koostuu tähän mennessä seitsemästä elokuvasta: *[[Jurassic Park]]* (1993), *[[Kadonnut maailma – Jurassic Park]]* (1997), *[[Jurassic Park III]]* (2001), *[[Jurassic World]]* (2015), *[[Jurassic World: Kaatunut valtakunta]]* (2018), *[[Jurassic World: Dominion]]* (2022) ja Jurassic World: Rebirth (2025). Kaksi ensimmäistä elokuvaa on ohjannut Steven Spielberg, kolmannen Joe Johnston, neljännen ja kuudennen Colin Trevorrow ja viidennen J. A. Bayona. Lisäksi on tekeillä seitsemäs elokuva, *[[Jurassic World: Rebirth]]* (2025), jonka ohjaa Gareth Edwards. Sarja pohjautuu Michael Crichtonin kirjoihin *[[Dinosauruspuisto]]* ja *[[Kadonnut maailma (Michael Crichtonin romaani)|Kadonnut maailma]]*.

## Juoni

Tarina alkaa, kun miljardööri John Hammond kutsuu joukon tiedemiehiä analysoimaan Isla Nublar -nimisellä saarella olevaa puistoaan, jossa on eläviä dinosauruksia. Dinosaurukset karkaavat saarelle iskeneen myrskyn aikana ja aiheuttavat tuhoa, jolloin puisto täytyy sulkea. Jatko-osissa selviää, että kloonaamalla henkiin herätettyjä dinosauruksia oli myös toisella, Isla Sorna -nimisellä saarella. Uusimmissa elokuvissa palataan Isla Nublarille, jolla toimii John Hammondin todeksi käynyt unelma Jurassic World teemapuisto, mutta johon iskee uusi katastrofi, kun tiedemiehet luovat dinosaurusten DNA:ta sekoittamalla hybridi-dinosauruksia.

## Sarjan suosio
*Jurassic Park* -sarja on Steven Spielbergin kuuluisimpia teoksia *[[Tappajahai]]n* ja *[[E.T.|E.T.:n]]* ohella. Sarjasta on valmistettu lukuisia oheistuoteita, kuten leluja, sarjakuvia, vaatteita ja videopelejä. Sarjan pohjalta on myös rakennettu kaksi teemapuistoa Hollywoodiin ja Singaporeen.

### Kirjat
* *[[Dinosauruspuisto]]*
* *[[Kadonnut maailma (Michael Crichtonin romaani)|Kadonnut maailma]]*

### Televisiosarjat
* *[[Jurassic World: Liitukauden leiri]]*
* *[[Jurassic World: Kaaosteoria]]*

### Videopelit
* *[[Jurassic Park (SNES)]]*
* *[[Jurassic Park (Sega)]]*
* *[[Jurassic Park: Rampage Edition]]*
* *[[Kadonnut maailma - Jurassic Park (Sega)]]*
* *[[Jurassic Park: Trespasser]]*
* *[[Jurassic Park: The Game]]*
* *[[Jurassic Park: Operation Genesis]]*
* *[[Lego Jurassic World]]*

### Jurassic Park -sarjakuvat
* *[[Jurassic Park (No. 1 1993)]]*
* *[[Jurassic Park (No. 2 1993)]]*
* *[[Kadonnut maailma – Jurassic Park (sarjakuva)]]*

## Katso myös
*Luettelo Jurassic Park -sarjan hahmoista
*Luettelo kloonatuista  dinosauruksista Jurassic Park sarjassa

## Lähteet
Onni Silvennoinen

**Onni Silvennoinen** (23. huhtikuuta 1890 Ruskeala – 9. maaliskuuta 1968 Jaala) oli suomalainen opettaja ja kirjailija.

Silvennoinen oli Porvoon maalaiskunnan Tolkkisissa toimineen yksityisen Mustijoen kansakoulun johtajana vuosina 1934–1942. 

## Teoksia
* *Seiskari : sanoin ja kuvin*. Tekijä, Helsinki 1916
* *Mustijoen kansakoulu* ; kirjoittanut Onni Silvennoinen. Porvoo 1938
* *Mustijoen kansakoulu, II osa*. Porvoo 1940
* *Kansallismielisen nuorisoliiton kotiseuran työn suuntaviivat*. Porvoo 1941
* *Kotiseuralainen : kotiväen laulukirja*. Tekijä, Mustijoki 1942
* *Mustijoen kansakoulu, III osa*. Porvoo 1942
* *Kotimme sanoin ja kuvin*. Tekijä, Valkeala 1956
* *Lehtisiä evankelistan päiväkirjasta 1946 (Martta Silvennoinen, o.s. Varpenius)*. Tekijä, Riihimäki 1961

## Lähteet
* 
* Tolkkisten koulun historiaa
Ester-Margaret von Frenckell

**Ester-Margaret von Frenckell** (o.s. *Lindberg*, 12. kesäkuuta 1890 Helsinki – 27. kesäkuuta 1974) oli suomalainen teatterihistorian tutkija.

Ester von Frenckellin vanhemmat olivat merenkulkuneuvos Axel Valdemar Lindberg ja Aina Maria Georgine Tammelander. Hän oli naimisissa vuodesta 1912 diplomi-insinööri ja kaupunginjohtaja Erik von Frenckellin kanssa. Teatterinjohtaja Vivica Bandler oli heidän tyttärensä.

Von Frenckell pääsi ylioppilaaksi 1907, kävi Helsingin musiikkiopiston 1911 ja valmistui filosofian kandidaatiksi 1931, maisteriksi 1932 sekä lisensiaatiksi ja tohtoriksi 1944. Hän toimi Ruotsalaisen teatterin teatterikoulun opettajana vuodesta 1945 ja teatterin arkistonhoitajana vuodesta 1951. Hän oli Suomen ensimmäinen teatterihistorian dosentti ja hän sai professorin arvonimen vuonna 1966.

Hän sai voimakkaita virikkeitä professori Yrjö Hirniltä ja suuntautui Hirnin tavoin tutkimaan teatterihistoriaa sekä erilaisten huvitusten ja ajanvietteiden historiaa. Tutkimukset kattavat ajallisesti vain vuodet 1812–1833, mutta ne olivat sitäkin seikkaperäisempiä ja yksityiskohtaisempia. 

Tutkimustyönsä ohella Ester-Margaret von Frenckellillä oli lukuisia luottamustoimia lastenhuollon ja taide-elämän alalla. Hän oli Suomen lastenhoitoyhdistyksen puheenjohtaja vuodesta 1950 ja ruotsalaisen teatterin hallituksen jäsen vuodesta 1940.

## Teoksia
* *Offentliga nöjen och privata i Helsingfors 1812-1827 : med en historisk översikt*, väitöskirja. Helsingfors 1943
* *Offentliga nöjen och privata i Helsingfors 1827-1832*. Söderström, Helsingfors 1947
* *Sju magra år med Thalia : offentliga nöjen och privata i Helsingfors 1827-1833*. Söderström, Helsingfors 1952
* *Comoedie directeuren [[Carl Gottfried Seuerling]] och dess hustru theater directeurskan [[Margaretha Seuerling]]*. Helsingfors 1953
* *Intellektuell ögonfägnad på teatern*. Helsingfors 1954
* *[[Alma Fohström]] - världsstjärna och gudabenådad näktergal*. Helsingfors 1956
* *Teatervetenskap vid Amerikas universitet*. Helsingfors 1957
* *Om teater*. Helsingfors 1966
* *En krönika om Barnavårdsföreningen i Finland r.f.*. Söderström & Co, Helsingfors 1969
* *ABC för teaterpubliken*. Söderström, Helsingfors 1972

## Lähteet
* 
* Kuka kukin on 1954 (Projekt Runeberg)

### Viitteet

## Aiheesta muualla
*
Lapsilukko

**Lapsilukko** on lukkoa muistuttava vaikeasti avattava mekanismi, jonka tarkoituksena on estää lapsia joutumasta heille vaarallisiksi koettuihin paikkoihin tai tilanteisiin. 

Tyypillisiä lapsilukkoja ovat mekanismit, joilla estetään auton takaovien avaaminen sisältäpäin, portaisiin käveleminen tai syövyttäviä tai myrkyllisiä aineita sisältävien pullojen korkkien avaaminen. Auton ovissa lapsilukko estää avaamasta ovea auton sisäpuolelta, jolloin lapset eivät voi poistua ajoneuvosta sen ollessa liikkeessä.

## Lähteet
Hanggai

**Hanggai** on kiinalainen folkyhtye, jonka musiikki on sekoitus mongolialaista folkmusiikkia ja nykymusiikkia, esimerkiksi punkia.

## Diskografia
* 
* 
* 
*
Arvid Enckell

**Arvid Anders Enckell-Bronikowsky** (12. joulukuuta 1884 Pietari – 19. maaliskuuta 1967 Helsinki) oli suomalainen päätoimittaja, kirjailija ja kääntäjä.

Enckellin vanhemmat olivat kenraali Carl Enckell ja Helene Natalia Bronikowsky. Hän pääsi ylioppilaaksi 1903 ja valmistui filosofian lisensiaatiksi ja oikeustieteen tohtoriksi.

## Teoksia
Nimellä *Arvid Enckell-Bronikowsky*:
* *Konstnärssträvan - Diktarlängtan*. Helios, Helsingfors 1908
* *Künstlersehnen - Dichterschmerzen*. Axel Juncker, Berlin 1908
Nimellä *Arvid Enckell*:
* *Democratic Finland*. Herbert Joseph, London 1940-luvulla
* *La démocratie en Finlande*. Librairie du Recueil Sirey, Paris 1947

## Käännöksiä
* Leonid Soboleff : *Pansarskeppet "Generalissimus Suvoroff"*. Söderström, Helsingfors 1943 (alkuteos *Kapitaljny remont*)
* Choderlos de Laclos : *Farliga förbindelser* ; översättning från franskan av Arvid Enckell. Söderström, Helsingfors 1945 (alkuteos *Les liaisons dangereuses*)
* Alfred de Vigny : *Krigarlivets tvång och storhet*. Söderström, Helsingfors 1948 (alkuteos *Servitude et grandeur militaires*)
* *Survol de la Finlande* ; texte rédigé par Jukka Miesmaa ; revu et traduit en français par Arvid Enckell. Otava 1953
* Veli Merikoski : *Précis du droit public de la Finlande*. Ius Finlandiae 1, Publications de l'Association finnoise des juristes. D 1. Association finnoise des juristes, Helsinki 1954
* Tauno Suontausta : *La souveraineté des états*. Ius Finlandiae 2, Publications de l'Association finnoise des juristes. D 2. Helsinki 1955
* Choderlos de Laclos : *Farliga förbindelser eller Brev uppsamlade i ett samhälle och offentliggjorda i avsikt att tjäna några andra till efterrättelse*. Forum, Stockholm 1955, uusi painos 1989-1990

## Lähteet
* 
* 	Svenskt författarlexikon 1 : 1900-1940 A-Ö
* Ylioppilasmatrikkeli 1900-1907
* SKS Biografiakeskus : Suomalaiset kenraalit ja amiraalit Venäjän sotavoimissa 1809–1917 : Carl Enckell
Light Tank Mk VI

**Light Tank Mk VI** oli Vickers-Armstrongin Yhdistyneen kuningaskunnan asevoimille 1930-luvulla valmistama kevyt panssarivaunu, joka oli palveluksessa toisessa maailmansodassa. Vaunua valmistettiin vuosina 1935&ndash;1940 kaikkiaan 1682 kappaletta eri versioina. Se oli myös ensimmäinen brittiläinen kevyt panssarivaunu jota valmistettiin enemmän kuin muutamia kymmeniä kappaleita.

## Suunnittelu ja valmistus
Malli oli kuudes Vickers-Armstrongin Yhdistyneen kuningaskunnan maavoimille sotienvälillä valmistama kevyt panssarivaunu. Yhtiö oli kyennyt viiden edellisen mallin  suunnittelun ja valmistuksen aikana standardoimaan tuotannon ja siten malli muistuttikin edellisiä lukuun ottamatta joitakin yksityiskohtia. Torni, jota oli laajennettu edellisen mallin kolmen hengen miehistön vaatimasta, laajeni mahdollistamaan Nro 9 radiolaitteiston sijoittamisen tornin takaosaan. Radiolaitteiston toiminta edellytti toisen generaattorin asentamista sähköntarpeen tyydyttämiseksi. Samalla vaunun massa kasvoi 4&nbsp;900 kiloon ollen kuitenkin helpommin ohjattavissa. Vaunuun asennettiin myös uusi 88 hevosvoiman moottori, joka kasvatti huippunopeuden 56 kilometriin tunnissa. Siihen asennettiin varmatoiminen Horstmann-kierrejousitus.

### Aseistus
Mark VI, VIA ja VIB vaunuissa oli aseistuksena yksi .303" Vickers-konekivääri sekä yksi .50" Vickers-konekivääri rinnan asennettuina torniin No.10 -kaksoisjalustaan. Ampujalla oli 1,9-kertaa suurentava ja 21 asteen näkökentän mahdollistava No24-tähtäin, johon oli merkitty etäisyydet 100 jaardin välein aina 1&nbsp;500 jaardiin saakka. Tornia voitiin kääntää käsin 360 astetta ja asennus mahdollisti ampumisen korkeuskulmilla -10 – +37 asteeseen. Puolen tuuman konekivääriin oli vaunussa 200 panssariluotia ja .303 tuumaiseen 2&nbsp;500 normaaliluotia. Tornin sivuun oli asennettu kaksi savuheitintä.

Mark VIC -vaunussa Vickers-konekiväärit korvattiin 7,92&nbsp;mm Besa ja 15&nbsp;mm Besa -konekivääreillä.

## Palvelushistoria
Vaunun tuotannon alkaessa vuonna 1936 yleisesikunta totesi sen olevan ylivoimainen palveluksessa oleviin muihin vastaaviin ollen erittäin sopiva sekä tiedustelu- että siirtokuntatehtäviin. Toisen maailmansodan alkaessa asevoimilla oli käytössään 1002 Light Tank Mk VI -vaunua, 79 Cruiser Tank Mk I ja Mk II -vaunua sekä 67 Infantry Tank Mk I -vaunua. Näistä ainoastaan 196 kevyttä ja 50 jalkaväentukivaunua oli sijoitettuna maavoimien yksiköihin.

Ranskan taisteluiden alettua toukokuussa 1940 pääosa brittiläisen siirtoarmeijan panssareista oli Mk VI -vaunuja, jotka oli sijoitettu seitsemään 28 vaunun rykmenttiin. Pohjois-Afrikan taisteluiden alkaessa oli 3rd Hussars rykmentillä ja 7. panssaridivisioonalla Mk VI -vaunuja.

## Lähteet
* 

### Viitteet

## Aiheesta muualla
Passenger (laulaja)

**Michael David Rosenberg** (s. 17. toukokuuta 1984), taiteilijanimeltään **Passenger**, on brittiläinen laulaja ja lauluntekijä.

Passenger aloitti alun perin viisijäsenisenä yhtyeenä 2000-luvun alussa. Yhtye julkaisi yhden albumin ja hajosi vuonna 2009. Rosenberg päätti pitää Passenger-nimen ja jatkoi soolouralla. Hän on Arsenal FC:n kannattaja.

## Diskografia
### Albumit
**Wide Eyes Blind Love* (2009)
**Divers & Submarines* (2010)
**Flight of the Crow* (2010)
**All the Little Lights* (2012)
**Whispers* (2014)
**Whispers II* (2015)

### Singlet
*”The Wrong Direction” (2012)
*”Let Her Go” (2012)
*”Holes” (2013)
*"Scare Away the Dark" (2014)
*"Heart's on Fire" (2014)
*"Whispers" (2014)
*"Somebody's Love" (2016)
*"Anywhere" (2016)
*"Simple Song" (2017)
*"The Boy Who Cried Wolf" (2017)
*"Hell or High Water" (2018)

## Lähteet

## Aiheesta muualla
*Viralliset kotisivut
*Passenger YouTubessa
Lesonen

**Lesonen** on suomenkielinen sukunimi. Lesonen-nimisiä henkilöitä:

* Arttu Lesonen (s. 1993), suomalainen kitaristi
* Mirella Lesonen (s. 1983), suomalainen esteratsastaja
* Rauno Lesonen (s. 1959), suomalainen jalkapalloilija
* Veikko Lesonen (s. 1957), suomalainen suursijoittaja ja liikemies
* Väinö Lesonen (1941–2013), suomalainen kirjailija
Motoriikka

Motoriset toiminnot ovat hermo- ja lihassolujen toiminnasta aiheutuvia toimintoja, jotka johtavat toivottuun liikkeeseen tai liikkeen muutokseen. Pelkkä suomenkielinen termi motoriikka viittaa liikkeisiin ja liiketoimintoihin.

## Motoriikan neurofysiologia

Aivoissa on olemassa selkeät ratajärjestelmät motorisen aivokuoren ja opitun liikkeen välillä. Liikettä voi kuitenkin harjoitella toisella raajalla ja suorittaa sitten liikkeen toisella raajalla. Motoristen toimintojen voidaan siis ajatella olevan koodattuna aivoihin riippumatta suorittavasta ruumiinosasta. MRI-tutkimuksissa on havaittu ei-dominoivalla raajalla tehtyjen, hyvin harjoiteltujen liikkeiden aktivoivan aivoja samoilla alueilla kuin silloin, kun liikkeet tekee dominoivalla raajalla. Jos liikkeet olisi koodattu aivoihin raajoittain, liikkeet aktivoisivat mieluummin alueita, jotka olisivat tyypillisiä ei-dominoiville raajoille.

### Motoriikan fysiologiasta muissa artikkeleissa

*Ekstrapyramidaalijärjestelmä
*Kortikospinaalirata

## Näköaisti ja motoriikka

Näköaistimukset stimuloivat ja ovat isossa osassa motoriikan toiminnoissa. Näköaistimus suoritettavan liikkeen tuloksen näkemisestä aktivoi aivojen motorisia alueita ilman, että koehenkilön tarvitsisi suorittaa itse liikettä.

## Havaintomotoriikka

Kognitiivisen näkökulman mukaan motoriikka voidaan määritellä havaintomotoriikka termin avulla. Havointomotoriikka tarkoittaa tapahtumasarjaa, jossa yksilö käsittelee eri aistien avulla tietoa itsestään ja ympäristöstään tuottaakseen tilanteeseen sopivan motorisen vasteen, kuten käden puristuksen tai jalan liikkeen. Käsitellessään aistitietoa yksilö valikoi ja yhdistelee sitä aikaisempiin kokemuksiin. Havaintomotorinen toiminta on suurimmaksi osaksi automatisoitunutta ja tiedostamatonta. Esimerkkinä kävely ja tasapainon säilyttäminen seistessä. Havaintomotoriikkan heikentyminen iän myötä on seurausta biologisista tekijöistä, kuten motorisen nopeuden ja lihasvoiman laskusta.

## Lähteet
Siirilä

**Siirilä** on suomenkielinen sukunimi. Siirilä-nimisiä henkilöitä:

* Iina Siirilä (s. 1995), salibandyn pelaaja
* Juho Siirilä (1843–1933), suomalainen opettaja ja valtiopäivämies
* Jussi Siirilä (s. 1967), suomalainen kirjailija ja kolumnisti
* Pirkko Siirilä (1927–2020), suomalainen oopperalaulaja ja musiikinopettaja
* Seppo Siirilä (1937–2023), suomalainen aluetieteilijä ja Tampereen yliopiston aluetieteen professori
* Tommi Siirilä (s. 1993), suomalainen lentopalloilija
* Väinö Siirilä (1885–1947), suomalainen näytelmäkirjailija.
Florence Welch

**Florence Leontine Mary Welch** (s. 28. elokuuta 1986 Lontoo) on brittiläinen laulaja. Hänet tunnetaan Florence and the Machine -yhtyeen laulajana.

Yhtyeensä ohella Welch on laulanut muun muassa Calvin Harrisin kappaleella ”Sweet Nothing”.

## Lähteet

## Aiheesta muualla
Peter James Cullinane

**Peter James Cullinane** (s. 29. marraskuuta 1936 Dannevirke) on uusiseelantilainen roomalaiskatolinen piispa. Hänet vihki papiksi Wellingtonin arkkihiippakuntaan Giuseppe Siri 13. joulukuuta 1961. Hänet nimitettiin Palmerston Northin hiippakunnan johtoon 6. maaliskuuta 1980, ja hänet konsekroi 23. huhtikuuta Thomas Stafford Williams, jota avustivat Owen Noel Snedden ja Edward Russell Gaines.

Cullinane jäi eläkkeelle 22. helmikuuta 2012.

## Lähteet
Hubertus Ernst

**Hubertus Cornelis Antonius Ernst** (8. huhtikuuta 1917 Breda – 19. toukokuuta 2017) oli alankomaalainen roomalaiskatolinen piispa. Hänet vihittiin papiksi Bredan hiippakuntaan 7. kesäkuuta 1941 ja nimitettiin saman hiippakunnan johtoon 3. marraskuuta 1967. Ernstin konsekroi 17. joulukuuta Bernard Jan Alfrink, jota avustivat Martien Antoon Jansen, Pieter Antoon Nierman, Pieter Jan Antoon Moors ja Johannes Willem Maria Bluijssen.

Ernst jäi eläkkeelle 6. toukokuuta 1992. Hän toimi Hollannin Pax Christin puheenjohtajana.

## Lähteet

## Aiheesta muualla
John Wensink

**John Wensink** (s. 1. huhtikuuta 1953 Cornwall, Ontario) on kanadalainen entinen jääkiekkoilija ja -valmentaja, joka pelasi kausien 1973–1983 aikana 446 NHL-ottelua St. Louis Bluesissa, Boston Bruinsissa, Québec Nordiquesissa, Colorado Rockiesissa ja New Jersey Devilsissa. Hän teki tehopisteet 72+74=146 ja istui peräti 842 jäähyminuuttia. St. Louis Blues varasi Wensinkin NHL:ään vuoden 1973 seitsemännellä kierroksella varausnumerolla 104.

NHL:ssä Wensink oli kovaluontoinen pelaaja, joka loukkaantuneenakin saattoi olla mukana pukeutuneena kokoonpanossa pelkästään penkillä vastustajia pelottelemassa. Wensink oli hollantilaisten George Wensinkin ja Nellie Bleyenbergin poika ja hän siirtyi NHL-uransa jälkeen pelaaja-valmentajaksi Alankomaihin Nijmegen Devilsiin. Hän pelasi yhden kauden (1984–1985) ja vain 14 ottelua (tehoin 15+12=27). Wensink pelasi vuoden 1989 jääkiekon maailmanmestaruuskisojen C-sarjassa Alankomaiden maajoukkueessa tehoin 3+5=8 seitsemässä ottelussa. Vuosina 1996–1998 hän oli NAHL:n St. Louis Stingin pää- ja apuvalmentajana. 

## Lähteet
Adina Östman

**Adina Östman**  (15. joulukuuta 1895 Vetokannas, Vaasa – 7. huhtikuuta 1972 Vaasa) oli suomalainen Mustasaaressa asunut ruotsin kielellä kirjoittanut uskonnollinen kirjailija.

Östmanin vanhemmat olivat kirvesmies Karl August Aspholm ja Maria Elisabet Köping. Hän oli naimisissa teknikko Edvin Emil Östmanin kanssa.

## Teoksia
Nimellä *A. Östman*:
* *Trons eldorado : romantiserad skildring*. Vasa 1945
* *Mystic* : roman. Vaasa 1947 

## Lähteet
* 
* Svenskt författarlexikon 2 : 1941-1950
Pasi Tammi

**Pasi Einari Tammi** (s. 1971 Pori) on suomalainen taidemaalari. 

Hän asuu nykyään Helsingissä, mutta työskentelee myös syntymäkaupungissaan Porissa. Tammi on opiskellut Porin taidekoulussa vuosina 1989–1990 sekä Kuvataideakatemiassa 1991–1995. Hänet tunnetaan realistisista ihmishahmoistaan, joiden taustoissa vaikutteita impressionismista. 

Pasi Tammi on myös suosittu muotokuvamaalari. Hän on tehnyt muun muassa Helsingin yliopiston entisen rehtorin Kari Raivion muotokuvan. Suomalaisten gallerioiden lisäksi Tammen töitä on ollut esillä Saksassa, Ruotsissa ja Ranskassa.

## Lähteet
Sarvikivi

**Sarvikivi** on rajakivi Suomen ja Venäjän rajalla Suomussalmella. Se on ollut rajapyykkinä Täyssinän rauhan jälkeen solmitusta Rajasuon sopimuksesta lähtien.

Sarvikivi sijaitsee Kainuun ja Kuusamon rajalla valtakunnan rajalinjalla. Se on pohjoisin Täyssinän rauhan rajakivistä ja siitä eteenpäin raja kulki edelleen Iivaaralle ja sieltä Jäämerelle.

Kiveen on hakattu Täyssinän rauhan rajamerkit: Ruotsin kolme kruunua ja venäläinen risti. Vuonna 1827 tehdyn Oulun läänin ja Arkangelin kuvernementin rajankäynnin yhteydessä kiveen hakattiin kirjaimet U ja A. Vuonna 1934 tehdyn Suomen ja Neuvostoliiton välisen rajantarkistuksen yhteydessä kiveen hakattiin tekstit SUOMI ja СССР.

Kiven sijaintipaikasta johtuen siihen tutustuminen edellyttää rajavartioston kirjallista lupaa.

## Lähteet
* 
* Museovirasto: Täyssinän rauhan rajakivet Kuhmossa ja Suomussalmella
Pekka Janhunen

**Pekka Janhunen** on Ilmatieteen laitoksen tutkimuspäällikkö ja sähköpurjeen keksijä. Hän on valmistunut filosofian tohtoriksi teoreettisesta fysiikasta Helsingin yliopistossa vuonna 1994. Sähköpurjeen lisäksi hänen tutkimusalueitaan ovat avaruusplasman simulointi sekä magnetosfäärin ja revontulialueen plasmafysiikka. 

Janhunen kehitti sähköpurjeen Kumpulan avaruuskeskuksessa vuonna 2006. Marraskuussa 2010 keksintö sai potentiaalisen innovaation palkinnon Suomen laatupalkinto-kilpailussa.

## Lähteet

## Aiheesta muualla
* Janhusen nettisivut 
* Electric Solar Wind Sail (E-sail)
Miss Yyteri

**Miss Yyteri** (myös **Hiekkarantojen kuningatar**) oli vuosina 1950–2001 Porin Yyterissä järjestetty kauneuskilpailu. Se oli aikoinaan Miss Suomi -kilpailun jälkeen Suomen tunnetuimpia ja arvostetuimpia kauneuskilpailuja.

Kilpailun järjestämisen aloitti vuonna 1950 urheiluseura Porin Tarmo. Ensimmäisellä kerralla valittiin Miss Yyteri, mutta seuraavana vuonna kilpailun nimi muutettiin Hiekkarantojen kuningattareksi. Kilpailu oli suosittu yleisötapahtuma, ja parhaina vuosina sitä arveltiin olleen seuraamassa jopa 7&nbsp;000 henkeä. Vuonna 1970 kilpailu muuttui jälleen Miss Yyteri -nimiseksi, ja se siirtyi hiekkarannalta sisätiloihin. Vuodesta 1974 lähtien se järjestettiin samana vuonna valmistuneen Yyterin kylpylähotellin tiloissa.

Kilpailun voittajista on myöhemmin Miss Suomeksi kruunattu Ritva Wächter vuonna 1961 ja Tanja Vienonen 1991. Vuoden 2003 Miss Suomi Anna Strömberg valittiin Miss Yyterin I perintöprinsessaksi vuonna 1999. Muita molemmissa kilpailuissa kolmen parhaan joukkoon sijoittuneita ovat muun muassa Marja Ryönä, Maila Östring, Arlene Kotala sekä Kati Nirkko.

## Kilpailun voittajia

*1951 Irja Heikkilä
*1958 Alvi Kalliokoski
*1959 Ritva Wächter
*1960 Marja Ryönä
*1961 Astrid Frederiksen
*1962 Helen Sundqvist
*1963 Maila Östring
*1964 Tarja Ruhanen
*1965 Laila Kärkkäinen
*1966 Hedy Rännäri
*1967 Camilla Lassila
*1969 Britt-Marie Sandqvist
*1972 Paula Pärnänen
*1975 Sirpa Mauriala
*1976 Asta Seppälä
*1977 Eija Laaksonen

*1986 Marjo Honko (Mari Koskinen, Margit Iltanen)
*1987 Johanna Järvensivu
*1988 Marika Strandén
*1989 Anna Ahola
*1990 Tanja Vienonen
*1991 Arja Itkonen
*1992 Arlene Kotala
*1993 Marika Rantapere
*1994 Päivi Lehmusvaara
*1995 Minna Mäki-Kala
*1996 Riikka Rantala
*1997 Kati Nirkko
*1998 Heidi Sjöblom
*1999 Kirsi-Mari Mustonen
*2000 Miia Lakkisto
*2001 Jenni Anttila

## Lähteet
*Hannes Tiira: *Yyteri – Hiekkarantojen kuningatar*, Ai-Ri Offset 2005. 

## Aiheesta muualla
* Hiekkarantojen kuningatar 1951 Ylen Elävässä arkistossa
MGR Motorsport

**MGR Motorsport** on brittiläinen pikkuformulatalli. Tallin perusti vuonna 2010 brittiläinen autourheilija Mark Godwing. Talli kilpailee nykyään Protyre Formula Renault Championship-sarjassa.

## Aiheesta muualla
*http://www.mgrmotorsport.co.uk/team.html
Pikku pelimanni

**Pikku pelimanni** on Toivo Särkän ohjaama elokuva vuodelta 1939.

Pääosan esittäjä Heimo Haitto oli Boris Sirpon oppilas ja jo tunnettu lahjakkuus. Hänen kuvitteellisesta elämästään Sirpo teki käsikirjoituksen yhteistyössä Tuomi Elmgren-Heinosen ja Toivo Särkän kanssa. Nopeasti alkusyksystä 1939 kuvattu elokuva sai ensi-iltansa marraskuussa, jolloin Haitto ja Sirpo olivat jo muuttaneet Yhdysvaltoihin. Haitto kävi kotimaassa seuraavan kerran 1948, jolloin elokuvaan tehtiin pieni lisäjakso Haiton vierailusta SF:n studiolla tapaamassa elokuvanteon aikaisia työtovereita. Tätä versiota lyhennettiin runsaasti muilta osin, ja se sai nimen *Pikku pelimannista viulun kuninkaaksi*.

## Näyttelijät

## Vastaanotto

Aikalaisarvioissa elokuvaan suhtauduttiin yleisesti ottaen myönteisesti, joskin Greta Brotherus rohkeni todeta, että ”onpa poikkeuksellisen huono elokuva – – kun siitä olisi *voinut* tulla iloinen ja loistava”, ja suuntasi syyttävän sormensa Toivo Särkkään, joka hänen mielestään onnistui pilaamaan laatuunkäyvän käsikirjoituksen.

## Lähteet
Francis Scott Key

**Francis Scott Key** (1. elokuuta 1779 Frederick &ndash; 11. tammikuuta 1843 Baltimore) oli yhdysvaltalainen lakimies, joka kirjoitti sanoituksen Yhdysvaltojen kansallislauluun ”The Star-Spangled Banner”.

Key syntyi Frederickin kaupungissa Marylandissa. Hän opiskeli lakitiedettä Annapolisissa ja työskenteli opintojensa jälkeen lakimiehenä kotikaupungissaan. Myöhemmin hän muutti Washingtoniin.

Vuonna 1814 Key, joka oli sotilaana vuoden 1812 sodassa, kirjoitti isänmaallisen runon nimeltä ”The Star-Spangled Banner”, jonka hän sovitti englantilaisen juomalaulun ”To Anacreon in Heaven” säveleen. Kappaleesta tuli Yhdysvaltojen kansallislaulu vuonna 1931.

## Lähteet
Ruostekaulusrastas

**Ruostekaulusrastas** (*Turdus rufitorques*) on rastaiden heimoon kuuluva varpuslintu.

## Levinneisyys
Ruostekaulusrastasta tavataan Väli-Amerikan alueella El Salvadorissa, Hondurasissa, Guatemalassa ja Meksikossa. Lajin populaatioksi arvioidaan 20&nbsp;000–50&nbsp;000 yksilöä ja se on luokiteltu elinvoimaiseksi.

## Lähteet

## Aiheesta muualla
*ITIS: Turdus rufitorques
Tomi Pienimäki

**Tomi Petteri Pienimäki** (s. 1973) on suomalainen yritysjohtaja. Hän on toiminut Siili Solutionsin toimitusjohtajana 1. helmikuuta 2022 lähtien.

Aiemmin hän on toiminut Finnairin teknologiajohtajana, Vincitin ja Jollan toimitusjohtajana sekä Itellan tietohallintojohtajana. Koulutukseltaan Pienimäki on tekniikan tohtori sekä kauppatieteiden maisteri. 

Elokuussa 2015 Pienimäki siirtyi it-yritys Vincit Groupin toimitusjohtajaksi, kun Jollan hallituksen puheenjohtajasta Antti Saarniosta tuli Jollan toimitusjohtaja.

## Lähteet
Punavatsarastas

**Punavatsarastas** (*Turdus fulviventris*) on rastaiden heimoon kuuluva varpuslintu.

## Levinneisyys
Punavatsarastasta tavataan Venezuelassa, Kolumbiassa, Ecuadorissa ja Perussa. Lajin kannan kokoa ei tiedetä, mutta sitä on kuvattu epätavalliseksi. Se on kuitenkin luokiteltu elinvoimaiseksi.

## Lähteet

## Aiheesta muualla
*ITIS: Turdus fulviventris
Patagonianrastas

**Patagonianrastas** (*Turdus falcklandii*) on rastaiden heimoon kuuluva varpuslintu.

## Levinneisyys
Patagonianrastasta tavataan Argentiinassa, Chilessä ja Falklandinsaarilla. Lajin kannan kokoa ei tiedetä, mutta sitä on kuvattu yleiseksi ja se on luokiteltu elinvoimaiseksi.

## Lähteet

## Aiheesta muualla
*ITIS: Turdus falcklandii
Kolmijalka

**Kolmijalka** eli **tripodi** ( tai *tripous*) on kolmella jalalla tuettu jalusta, pöytä tai istuin. Antiikissa se viittaa erityisesti metalliseen jalustaan, joka kannatteli pronssikattilaa. Kolmijalkoja tehtiin myös keraamisina. Nykyisin kolmijalkoja käytetään muun muassa kameroiden jalustoina.

Antiikin Kreikassa kolmijalka toimi usein lebeksen jalustana. Kolmijalkoja käytettiin myös koristeina, palkintoina ja uhrialttareina. Kolmijalat esiintyvät lahjoina jo Homeroksen *[[Ilias|Iliaassa]]* ja *[[Odysseia]]ssa*. 700-luvulta eaa. lähtien kolmijalkoja annettiin votiivilahjoiksi esimerkiksi Olympiaan. Myöhemmin ne toimivat usein lyyristen kilpailuiden ja näytelmäkilpailuiden palkintoina. Ateenassa kolmijalka oli koregien palkinto voitosta Dionysia-juhlien näytelmäkilpailussa.

Tunnetuimpia kolmijalkoja oli Delfoin kolmijalka, joka liittyi Delfoin oraakkeliin. Sen ennuspapitar Pythia istui kolmijalalla Apollonin temppelissä ennustuksia lausuessaan. Toinen tunnettu kolmijalka oli Delfoin Käärmepylvään huipulla ollut Plataiain kolmijalka, joka juhlisti persialaissodissa saatua voittoa. Koregipalkintoina toimineista kolmijaloista tunnetuin on Lysikrateen muistomerkin katolla ollut kolmijalka.


Tiedosto:Offering table with dolphins, Akrotiri, 17th century BC, MPTh, 176598.jpg|Minolainen kolmi­jalkainen uhripöytä Akrotírista, 1600-luku eaa.
Tiedosto:Three-feet support Staatliche Antikensammlungen 7645.jpg|Keraaminen kolmijalka, n. 850 eaa.
Tiedosto:1035 - Keramikos Museum, Athens - Tripod, 8th century BC - Photo by Giovanni Dall'Orto, Nov 12 2009.jpg|Keraaminen kolmijalka, 700-luku eaa.
Tiedosto:Brasero de Pompeya.jpg|Pronssinen kolmijalka Pompejista, 1. vuosisata jaa.?
Tiedosto:Canon PowerShot A430.jpg|Nykyaikainen kolmijalka kameran jalustana.


## Lähteet

## Aiheesta muualla
Henrik Wilhelm Johan Zilliacus

**Henrik Wilhelm Johan Zilliacus** (24. kesäkuuta 1823 Pyhäjärvi Vpl – 2. elokuuta 1887 Ruokolahti) oli suomalainen juristi, virkamies, senaattori ja valtiopäivämies.

H. W. J. Zilliacuksen vanhemmat olivat henkikirjuri ja kuvernementinsihteeri Petter Vilhelm Zilliacus sekä Elisabet Ulrika Wolter. Zilliacus kävi koulua aluksi Käkisalmella ja kirjoitti vuonna 1840 ylioppilaaksi Helsingin yksityislyseosta. Hän valmistui Helsingin yliopistosta filosofian kandidaatiksi 1845 ja maisteriksi 1847 sekä molempain oikeuksien kandidaatiksi 1850. Molempain oikeuksien tohtoriksi hän väitteli vuonna 1860. Zilliacus työskenteli vuodesta 1852 alkaen senaatin talousosaston ylimmäisenä kamarikirjurina, vuosina 1854–1858 Maanmittauksen ja metsänhoitolaitoksen ylihallituksen kanslistina, vuonna 1857 Luotsi- ja majakkalaitoksen ylihallituksen sihteerinä sekä vuodesta 1858 Suomen Pankin sihteerinä ja vuodesta 1862 ensimmäisenä kamreerina.

Zilliacus nimitettiin vuonna 1866 Helsingin kunnallispormestariksi, vuonna 1873 prokuraattorin apulaiseksi ja vuonna 1875 senaatin talousosaston jäseneksi ja siviilitoimituskunnan apulaispäälliköksi. Hän oli porvarissäädyssä Helsingin edustaja vuoden 1872 valtiopäivillä, joilla hän toimi myös säädyn puhemiehenä. 

Zilliacuksen puoliso oli Äyräpään kruununvoudin tytär Ida Charlotta Söderhjelm. Heidän lapsiaan olivat kirjailija ja aktivistipoliitikko Konni Zilliacus sekä lääkäri Henrik Johan Wilhelm Zilliacus. Senaattori Gustaf Adolf Langenskiöld oli Zilliacuksen vävy.

## Lähteet
Jakob Stainer

**Jacob Stainer** (**Jacobus Stainer**, **Jakob Stainer**) (1617? Absam Hallin lähellä, Tiroli – loka-marraskuun vaihde 1683, Absam) oli itävaltalainen viulunrakentaja. Stainer-viuluja arvostetaan korkealle, ja ne ovat kalliita.

## Lähteet
Edvard von Boehm

**Edvard von Boehm** (vuoteen 1903 **Boehm**; 14. heinäkuuta 1841 Sortavala – 25. tammikuuta 1919 Helsinki) oli suomalainen virkamies ja senaattori.

Edvard Boehmin vanhemmat olivat kauppias Christian Edvard Boehm ja Emilia Aurelia Wahlberg. Hän kirjoitti ylioppilaaksi Kuopion lukiosta vuonna 1860 ja valmistui Helsingin yliopistosta filosofian kandidaatiksi ja maisteriksi 1864. Hän opiskeli sen jälkeen lakia ja sai varatuomarin arvon 1869. Boehm toimi vuosina 1883–1895 Suomen passiviraston päällikkönä Pietarissa sekä Hämeen läänin kuvernöörinä 1895–1899. Vuosina 1900–1905 hän oli senaatin talousosaston jäsenenä sekä siviilitoimituskunnan päällikkönä ja sen jälkeen Helsingin keisarillisen palatsin hoitajana vuoteen 1917 asti.

Boehm sai valtioneuvoksen arvonimen vuonna 1885, ja hänet aateloitiin vuonna 1903 nimellä *von Boehm*. Hänestä polveutuu von Boehmin aatelissuku, joka esiteltiin Ritarihuoneelle vuonna 1904. Edvard von Boehmin pojanpoika oli taidemaalari ja -graafikko Tuomas von Boehm.

## Lähteet
Eric Gustafsson Stenbock

**Eric Gustafsson Stenbock** (1538–1602) oli ruotsalainen valtaneuvos vuodesta 1568. Hän osallistui kapinointiin Eerik XIV:tä vastaan. Sigismund nimitti hänet vuonna 1594 Länsi-Götanmaan käskynhaltijaksi, ja hän ei totellut Kaarle-herttuan käskyjä. Hän joutui maanpakoon, kun herttua ryhtyi vuonna 1597 valloittamaan Älvsborgia.

Hänen isänsä oli Gustaf Olofsson Stenbock.

## Lähteet
Johan Stiernhöök

**Johan Olofsson Stiernhöök** (27. helmikuuta 1596 Rättvik, Kopparberg – 25. kesäkuuta 1675 Tukholma) oli ruotsalainen oikeustieteilijä, ”Ruotsin oikeustieteen isä”. Hän otti nimekseen *Dalecarlus* synnyinseutunsa Taalainmaan mukaan. 

Stiernhöökin vanhemmat olivat kirkkoherra Olaus Petri Hedemorensis ja Margareta Johansdotter. Hän pääsi ylioppilaaksi Uppsalassa 1619 ja valmistui filosofian maisteriksi Uppsalan yliopistosta 1624 tai 1625. Hän opiskeli myös Saksassa Leipzigissa, Jenassa, Wittenbergissä ja Rostockissa.

Stiernhöök oli Västeråsin lukion oikeus- ja valtiotieteen lehtorina 1624–1630 ja opiskeli 1626-1628 Leidenissä, Oxfordissa ja Cambridgessä. Turun hovioikeuteen hän tuli 1630 asessoriksi, ja oli samalla Pohjois-Suomen laamannikunnan alilaamanni 1636–1640. Hän oli Turun akatemian ensimmäinen oikeustieteen professori vuodesta 1640. Ahvenanmaan tuomari hän oli 1641–1646. Hän siirtyi vuonna 1647 Ruotsiin, jossa hänestä tuli revisiosihteeri. Hänet aateloitiin vuonna 1649 nimellä Stiernhöök, ja hän sai hovineuvoksen arvon 1666. Hän julkaisi svealaisten ja götalaisten vanhasta oikeudesta teoksen *De jure Sueonum et Gothorum vetusto*.

## Lähteet
Kuningas Fahdin pengertie

**Kuningas Fahdin pengertie** (() on siltojen ja pengerteiden sarja, joka yhdistää Bahrainin saarivaltion Saudi-Arabiaan. Pengertien suunnittelu alkoi jo vuonna 1968,  mutta sen rakentaminen alkoi vasta vuonna 1981 ja loppui vuonna 1986, jolloin se avattiin liikenteelle.

## Historia

Pengertien rakentaminen Bahrainista Saudi-Arabian itäiseen maakuntaan alkoi molempien kuningaskuntien aloitteesta. Idea syntyi, kun Saudi-Arabian kuningas Saud teki vierailun Bahrainiin vuonna 1954. Vuonna 1965 Bahrainin pääministeri Khalifa ibn Salman Al Khalifa ja Saudi-Arabian kuningas Faisal I sopivat pengertien rakentamisesta. Molemmat valtiot alkoivat tutkia taloudellisia ja muita rahoitukseen liittyviä asioita pengertien rakentamiselle. Maailmanpankin nimittämä komitea alkoi pohtia pengertien rakennusprojektia.
 
Pengertien rakennustyömaa käynnistettiin vuonna 1981. Vuonna 1985 pengertie saatiin valmiiksi ja se avattiin liikenteelle vuonna 1986. 

Vuonna 2014 sillan ylitti 10,4 miljoonaa ajoneuvoa eli keskimäärin 28&nbsp;500 ajoneuvoa päivässä. Matkustajia samana vuonna kulki 23,7 miljoonaa eli keskimäärin 64&nbsp;900 matkustajaa päivässä.

Pengertien rakentaminen maksoi noin 800 miljoonaa Yhdysvaltain dollaria (kolme miljardia Saudi-Arabian rialia). Se oli aikansa suurimpia rakennustyömaita, jonka hollantilainen rakennusyhtiö Ballast Nedam oli rakentanut. On epäselvää, kuinka monta ihmistä työmaalla työskenteli. Pengertien nelikaistainen moottoritie on noin 25 km pitkä ja 23 metriä leveä.

Pengertiellä on kolme siltaa Saudi-Arabiasta Bahrainiin. Ne kulkevat Nasanin saaren läpi. 

## Lähteet
Anders Anton von Stiernman

**Anders Anton von Stiernman** (1695–1765) oli ruotsalainen historioitsija. Hän oli Ruotsin valtionarkiston esimies vuodesta 1740. Hänen julkaisuistaan on Suomen kirjallisuudenhistorian kannalta merkittävä *Aboa literata* vuodelta 1719.

## Julkaisuja
* *Aboa literata* vuodelta 1719
* *Alla Riksdagars och Mötens Besluth ifrån år 1521 intill år 1731*, 1–3 + lisäosa, 1728–1743
* *Svea och Götha Höfdinga-Minne*, 1–2 1741, 1835
* *Stadgar och förordningar rörande Commerce-, Oeconomie-, Politie-väsendet i Sverige* 1–6, 1747–1775
* *Matrikel öfver Svea Rikes Ridderskap och Adel*, 1–2, 1754, 1755

## Lähteet